b'\n_START_ARTICLE_\nOb\xc4\x8dina Ljubljana-\xc5\xa0i\xc5\xa1ka\n_START_PARAGRAPH_\nOb\xc4\x8dina Ljubljana-\xc5\xa0i\xc5\xa1ka je biv\xc5\xa1a ob\xc4\x8dina v Sloveniji, ki je pokrivala obmo\xc4\x8dje \xc5\xa0i\xc5\xa1ke._NEWLINE_Sede\xc5\xbe ob\xc4\x8dine je bil na Trgu Prekomorskih brigad 1, kjer se danes nahaja Izpostava \xc5\xa0i\xc5\xa1ke Upravne enote Ljubljana.\n_START_SECTION_\nZgodovina\n_START_PARAGRAPH_\nOb\xc4\x8dina je bila ustanovljena z Zakonom o obmo\xc4\x8djih okrajev in ob\xc4\x8din v Ljudski republiki Sloveniji, ki ga je sprejela Ljudska Skup\xc5\xa1\xc4\x8dina Ljudske republike Slovenije dne 28. junija 1955 in je nastopil 29. junija istega leta, ko je bil objaven v Uradnem listu LRS._NEWLINE_Ukinjena je bila 31. decembra 1994 na podlagi Zakona o ustanovitvi ob\xc4\x8din ter o dolo\xc4\x8ditvi njihovih obmo\xc4\x8dij, ko je bila ob\xc4\x8dina razdeljena na novoustanovljene ob\xc4\x8dine: Mestna ob\xc4\x8dina Ljubljana, Ob\xc4\x8dina Medvode in Ob\xc4\x8dina Vodice._NEWLINE_Praznik Ob\xc4\x8dine Ljubljana-\xc5\xa0i\xc5\xa1ke je bil 22. junij, na dan ko so leta 1941 na domu Filipa Bernarda na Vodnikovi cesti 27 v Zgornji \xc5\xa0i\xc5\xa1ki ustanovili Vrhovno poveljstvo slovenskih partizanskih \xc4\x8det.'